נינה אגדל

נינה ברוהוס אגדל (באנגלית: Nina Brohus Agdal; נולדה ב-26 במרץ 1992) היא דוגמנית דנית. נודעת בתור דוגמנית של "ספורטס אילוסטרייטד".

אגדל נולדה בעיר הילרוד שבדנמרק. היא דיגמנה עבור בילבונג, מייסיס וויקטוריה'ס סיקרט. בשנת 2012, הופיעה לראשונה ב"גיליון בגדי הים של ספורטס אילוסטרייטד" ולאחר מכן נבחרה לתגלית השנה של הגיליון.

אגדל הופיעה בשנת 2013 בפרסומת בסופרבול לחברת Carl's Jr./Hardee's, כשהיא הולכת בעקבות קים קרדשיאן, פדמה לקשמי, פריס הילטון והדוגמנית קייט אפטון, אשר עשו זאת לפניה.

אגדל ניהלה מאוקטובר 2013 עד פברואר 2014 מערכת יחסים עם זמר להקת הוונטד מקס ג'ורג'.

בשנת 2023 התארסה אגדל לאושיית היוטיוב והמתאבק לוגן פול.

קישורים חיצוניים 

 נינה אגדל, באתר Fashion model directory
 

ילידות 1992
דוגמניות דניות
דנים שנולדו ב-1992